b'\n_START_ARTICLE_\nMillet (osmanska etnija)\n_START_PARAGRAPH_\nV Osmanskem cesarstvu je bil Millet (narod ali etnija) religiozna skupnost katere \xc4\x8dlani so bili podvr\xc5\xbeeni zakonom svoje religije; islamskemu \xc5\xa1eriatskemu pravu, kr\xc5\xa1\xc4\x8danskemu kanonskemu pravu ali judovskemu pravu, odvisno kateri etniji oziroma verski skupnosti so pripadali. \xc4\x8ceprav je miletski sistem znan kot eden prvih dr\xc5\xbeavnih sistemov verskega pluralizma in zagotavljanja strpnosti, pa je glavno besedo v dr\xc5\xbeavnem sodstvu osmanske dr\xc5\xbeave imela zgolj islamska etnija, ki je odlo\xc4\x8dala o \xc5\xbeivljenju in smrti in lastni\xc5\xa1tvu imetja drugih manj enakopravnih etnij.\n_START_SECTION_\nMileti v dr\xc5\xbeavi Osmanov\n_START_PARAGRAPH_\nPoleg islamskeg mileta so bili glavni mileti ali etnije v dr\xc5\xbeavi gr\xc5\xa1ko-rimski milet (Rum Milleti), judovski, armenski (Ermen Milleti) in katoli\xc5\xa1ki milet (Latin Milleti).\n_START_SECTION_\nMuslimani\n_START_PARAGRAPH_\nMuslimani so predstavljali vladajo\xc4\x8di razred v ve\xc4\x8dnarodnostni dr\xc5\xbeavi Osmanov. Vsi muslimani ne glede na narodnost so u\xc5\xbeivali privilegiran status. Muslimani so predstavljali ve\xc4\x8dino v azijskih provincah osmanskega imperija, Egiptu, Iraku in Siriji. Sultan imperija je bil tudi kalif islama, zato so Arabci Meke in Medine, svetih islamskih mest, ki so pri\xc5\xa1la pod oblast Osmanov, videli osmanski imperij kot Mohamedovo obljubljeno de\xc5\xbeelo za vse muslimane, in se sprijaznili s tur\xc5\xa1ko vladavino.\n_START_SECTION_\nPravoslavni kristjani (gr\xc5\xa1ko-rimski milet)\n_START_PARAGRAPH_\nVsi pravoslavni kristjani so bili uvr\xc5\xa1\xc4\x8deni v Rum Millet\xc2\xa0(millet-i\xc2\xa0R\xc3\xbbm), ali "Rimski Narod", katerega duhovni vodja je bil konstantinopelski vrhovni patriarh. Podobno kot je bil za islamski milet osmanski sultan kalif islama, je bil za svoje pravoslavne podanike "rimski cesar" (kaysar-i\xc2\xa0R\xc3\xbbm). \xc4\x8ceprav je bilo v osmanski vladajo\xc4\x8di dru\xc5\xbeini veliko \xc4\x8dlanov z Gr\xc5\xa1kimi (Rimskimi) koreninami, med njimi tudi sultan Sulejman Veli\xc4\x8dastni, so bili pripadniki rimskega naroda v osmanskem imperiju drugorazredni dr\xc5\xbeavljani._NEWLINE_Pripadnike rimskega mileta so pogosto zatirali in tudi pobijali, pogosto so bili Grki (Rimljani) in tudi drugi kristjani \xc5\xbertve vnaprej dolo\xc4\x8denih sodnih procesov in podlega dr\xc5\xbeavnega obra\xc4\x8dunavanja. Nemuslimanom je bilo prepovedano nositi oro\xc5\xbeje, hkrati pa so bili ravno otroci \xc4\x8dlanov rimskega mileta najbolj iskani za nabor v osmansko vojsko, kjer so jih od mladosti urili v elitne osmanske voja\xc5\xa1ke enote - jani\xc4\x8darje._NEWLINE_Poleg Grkov so bili \xc4\x8dlani rimskega mileta tudi Srbi, Bolgari, pravoslavni Albanci, makedonski Slovani, Romuni, Rusi, sirijski kristjani in Gruzijci.\n_START_SECTION_\nArmenci\n_START_PARAGRAPH_\nArmenci so bili samostojen milet s svojo cerkveno hierarhijo in ureditvijo armenske apostolske cerkve. Prav tako kot rimski milet so bili drugorazredni dr\xc5\xbeavljani, ki niso smeli nositi oro\xc5\xbeja v javnosti ali pose\xc4\x8di po visokim funkcijam v dr\xc5\xbeavi, razen \xc4\x8de so pre\xc5\xa1li v islamsko vero. \xc5\xbdiveli so v gorah na vzhodnem robu osmanskega imperija in bili zelo vplivni na svoji zemlji, \xc4\x8deprav niso imeli sovje dr\xc5\xbeave._NEWLINE_Da bi vzpostavili nadzor nad Armenci, so Osmani v gorah Armenije postavili postojanke z enotami milice, ki so imele neomejene pristojnosti v obra\xc4\x8dunavanju z doma\xc4\x8dini.\n_START_SECTION_\nJudje\n_START_PARAGRAPH_\nJudi so bili pomembna etnija v osmanskem imperiju, bili so znani kot trgovci in popotniki. \xc4\x8ceprav so bili tudi Judi drugorazredni dr\xc5\xbeavljani, je \xc5\xa1tevilni osmanski sultan kot znak javnega prikaza velikodu\xc5\xa1nosti na veliko vabil Jude iz zahodne Evrope, kjer so bili zelo zatirani, v osmansko dr\xc5\xbeavo. Mnogi Judje iz \xc5\xa0panije so se naselili v Solunu, ki je bil \xc5\xbee v \xc4\x8dasu Vzhodnega rimskega imperija s 350.000 prebivalci drugo najve\xc4\x8dje mesto tako v cesarstvu, kot tudi v vsej Evropi. V osmanskem obdobju se je v Solun, ki je ostal pomembno pristani\xc5\xa1ko mesto, priselilo na tiso\xc4\x8de Judov, zato je do 19. stoletja postal najve\xc4\x8dje judovsko sredi\xc5\xa1\xc4\x8de sveta._NEWLINE_Hakam Ba\xc5\xa1i (Hahamba\xc5\x9f\xc4\xb1) je bil duhovni vodja judovske etnije, ki je z dovoljenjem pogosto sedel na sultanovem divanu in imel zakonodajno oblast nad Judi imperija.\n_START_SECTION_\nKatoliki (latinski milet)\n_START_PARAGRAPH_\nPo tur\xc5\xa1kih vpadih 16. stoletja, je pod oblast Osmanov prehajalo vedno ve\xc4\x8d ozemelj katoli\xc5\xa1ke srednje Evrope. Osmani so zavzeli Mad\xc5\xbearsko in del Poljske, ve\xc4\x8dkrat so oblegali avstrijski Dunaj ter opusto\xc5\xa1ili hrva\xc5\xa1ko Vojno krajino ali slovenske de\xc5\xbeele Kranjske, Gori\xc5\xa1ke in \xc5\xa0tajerske.\xc2\xa0_NEWLINE_Tudi katoliki so po dogovoru med pape\xc5\xbeem in osmanskim sultanom dobili svoj milet, in podobno kot pravoslavni ali rimski milet so bili pripadniki te verske skupnosti s perspektive osmanskih oblasti drugorazredni in mo\xc4\x8dno zatirani. Tur\xc5\xa1ki vpadi so vklju\xc4\x8devali tudi poboje in mu\xc4\x8denje kristjanov srednje Evrope.\xc2\xa0'